CELEX: 32000R0851
Language: el
Date: 2000-04-27 00:00:00
Title: Κανονισμός (ΕΚ) αριθ. 851/2000 της Επιτροπής, της 27ης Απριλίου 2000, για τον καθορισμό του κανόνα εμπορίας για τα βερίκοκα

Avis juridique important

|

32000R0851

Κανονισμός (ΕΚ) αριθ. 851/2000 της Επιτροπής, της 27ης Απριλίου 2000, για τον καθορισμό του κανόνα εμπορίας για τα βερίκοκα  

Επίσημη Εφημερίδα αριθ. L 103 της 28/04/2000 σ. 0022 - 0026

Κανονισμός (ΕΚ) αριθ. 851/2000 της Επιτροπήςτης 27ης Απριλίου 2000για τον καθορισμό του κανόνα εμπορίας για τα βερίκοκαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 2200/96 του Συμβουλίου, της 28ης Οκτωβρίου 1996, για την κοινή οργάνωση των αγορών στον τομέα των οπωροκηπευτικών(1), όπως τροποποιήθηκε τελευταία από τον κανονισμό (ΕΚ) αριθ. 1257/1999(2), και ιδίως το άρθρο 2 παράγραφος 2 και το άρθρο 3 παράγραφος 3,Εκτιμώντας τα ακόλουθα:(1) Τα βερίκοκα περιλαμβάνονται στο παράρτημα Ι του κανονισμού (ΕΚ) αριθ. 2200/96 μεταξύ των προϊόντων, για τα οποία πρέπει να θεσπιστούν προδιαγραφές. Ο κανονισμός (ΕΟΚ) αριθ. 1108/91 της Επιτροπής, της 1ης Μαΐου 1991, περί καθορισμού ποιοτικών προδιαγραφών για τα βερίκοκα(3), όπως τροποποιήθηκε τελευταία από τον κανονισμό (ΕΚ) αριθ. 888/97(4), αποτέλεσε αντικείμενο πολλαπλών τροποποιήσεων, πράγμα που δεν εξασφαλίζει πλέον την νομική του σαφήνεια.(2) Ο κανονισμός (ΕΟΚ) αριθ. 1108/91 θα πρέπει να καταργηθεί και οι εμπεριεχόμενες ρυθμίσεις του να ανασυνταχθούν. Για το σκοπό αυτό πρέπει, για λόγους διαφάνειας στην παγκόσμια αγορά, να ληφθεί υπόψη ο συνιστώμενος κανόνας για τα βερίκοκα από την ομάδα εργασίας για την τυποποίηση των φθαρτών τροφίμων και την προώθηση της ποιότητας της οικονομικής επιτροπής για την Ευρώπη των Ηνωμένων Εθνών (ΕΟΚ/ΟΗΕ).(3) Η εφαρμογή των εν λόγω προδιαγραφών πρέπει να έχει σαν συνέπεια την εξάλειψη από την αγορά των προϊόντων μη ικανοποιητικής ποιότητας, τον προσανατολισμό της παραγωγής κατά τρόπο που να ικανοποιεί τις απαιτήσεις των καταναλωτών και τη διευκόλυνση των εμπορικών σχέσεων βάσει ενός θεμιτού ανταγωνισμού, συμβάλλοντας κατ' αυτόν τον τρόπο στη βελτίωση της αποδοτικότητας της παραγωγής.(4) Οι προδιαγραφές εφαρμόζονται σε όλα τα στάδια της εμπορίας. Η μεταφορά σε μεγάλη απόσταση, η αποθήκευση επί ένα ορισμένο χρονικό διάστημα ή οι διάφορες μεταχειρίσεις στις οποίες υπόκεινται τα προϊόντα μπορούν να επιφέρουν ορισμένες αλλοιώσεις, οι οποίες οφείλονται στη βιολογική εξέλιξη των προϊόντων αυτών ή στον κατά το μάλλον ή ήττον φθαρτό χαρακτήρα τους. Πρέπει να ληφθούν υπόψη οι εν λόγω αλλοιώσεις στην εφαρμογή των προδιαγραφών στο στάδιο της εμπορίας που ακολουθεί το στάδιο της αποστολής. Για τα προϊόντα της κατηγορίας "Έξτρα", τα οποία πρέπει να αποτελούν αντικείμενο ιδιαίτερα επιμελημένης διαλογής και συσκευασίας, μόνο η μείωση της φρεσκάδας και της σπαργής θα λαμβάνεται υπόψη.(5) Το άρθρο 3 παράγραφος 3 του κανονισμού (ΕΚ) αριθ. 2200/96 προβλέπει τη δυνατότητα παρέκκλισης από τις ισχύουσες προδιαγραφές στην περίπτωση όπου τα οπωροκηπευτικά μιας δεδομένης περιοχής διατίθενται σε εμπορία από το εμπόριο λιανικής πώλησης της περιοχής αυτής προκειμένου να ανταποκριθούν σε μία κατά παράδοση τοπική κατανάλωση που χαίρει μεγάλης φήμης. Ορισμένες ποικιλίες βερίκοκων, που παράγονται στη Γερμανία στην περιοχή "Süßer See", χαρακτηρίζονται από μέγεθος κατώτερο από αυτό που απαιτείται από τις ισχύουσες προδιαγραφές. Τα βερίκοκα αυτά πωλούνται κατά παράδοση στην περιοχή παραγωγής και αποτελούν αντικείμενο του κανονισμού (ΕΚ) αριθ. 1010/98, της 14ης Μαΐου 1998, που επιτρέπει στη Γερμανία παρέκκλιση από τους κανόνες εμπορίας που έχουν καθορισθεί για τα βερίκοκα(5). Για λόγους σαφήνειας και απλούστευσης της κοινοτικής ρύθμισης, πρέπει να ενσωματωθεί η εν λόγω παρέκκλιση στον παρόντα κανονισμό και να καταργηθεί κατά συνέπεια ο κανονισμός (ΕΚ) αριθ. 1010/98.(6) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης οπωροκηπευτικών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Στο παρόν παράρτημα περιέχεται ο κανόνας εμπορίας που εφαρμόζεται στα βερίκοκα τα οποία υπάγονται στον κωδικό ΣΟ 0809 10 00.Ο κανόνας εφαρμόζεται σε όλα τα στάδια της εμπορίας, υπό τους όρους που προβλέπονται στον κανονισμό (ΕΚ) αριθ. 2200/96.Ωστόσο, στα στάδια που έπονται της αποστολής, τα προϊόντα μπορούν να παρουσιάζουν, σε σχέση με τα οριζόμενα στον κανόνα:- ελαφρά μείωση της φρεσκάδας και της σπαργής,- για τα προϊόντα που κατατάσσονται στις άλλες κατηγορίες, από την κατηγορία "Έξτρα", ελαφρές αλλοιώσεις που οφείλονται στην ανάπτυξή τους και στον κατά το μάλλον ή ήττον φθαρτό χαρακτήρα τους.Άρθρο 21. Κατά παρέκκλιση από το παράρτημα του παρόντος κανονισμού, το ελάχιστο μέγεθος των βερίκοκων που παράγονται στην περιοχή "Süßer See" μπορεί να είναι κατώτερο κατά 5 χιλιοστά από το ελάχιστο μέγεθος που καθορίζεται από τις προδιαγραφές. Ωστόσο, τα βερίκοκα αυτά μπορούν να τεθούν σε εμπορία μόνο στην Σαξονία-Anhalt και στη Σαξονία.2. Για την εφαρμογή της παραγράφου 1 του παρόντος άρθρου, κάθε παρτίδα πρέπει να φέρει στο έγγραφο ή στο δελτίο, όπως αναφέρεται στο άρθρο 5 παράγραφος 2 του κανονισμού (ΕΚ) αριθ. 2200/96, πέραν των άλλων απαιτουμένων ενδείξεων, την ακόλουθη ένδειξη: "Nur in Sachsen-Anhalt und Sachsen im Einzelhandel zu verkaufen".Άρθρο 3Καταργούνται οι κανονισμοί (ΕΟΚ) αριθ. 1108/91 και (ΕΚ) αριθ. 1010/98.Άρθρο 4Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την πρώτη ημέρα του μήνα που έπεται του μηνός έναρξης ισχύος του.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 27 Απριλίου 2000.Για την ΕπιτροπήFranz FischlerΜέλος της Επιτροπής(1) ΕΕ L 297 της 21.11.1996, σ. 1.(2) ΕΕ L 160 της 26.6.1999, σ. 80.(3) ΕΕ L 110 της 1.5.1991, σ. 67.(4) ΕΕ L 126 της 17.5.1997, σ. 11.(5) ΕΕ L 145 της 15.5.1998, σ. 10.ΠΑΡΑΡΤΗΜΑΚΑΝΟΝΑΣ ΓΙΑ ΤΑ ΒΕΡΙΚΟΚΑI. ΟΡΙΣΜΟΣ ΤΟΥ ΠΡΟΪΟΝΤΟΣΟ παρών κανόνας αφορά τα βερίκοκα των ποικιλιών (cultivars) που προέρχονται από την Prunus armeniaca L. και προορίζονται να παραδοθούν στον καταναλωτή νωπά, με εξαίρεση τα βερίκοκα που προορίζονται για βιομηχανική μεταποίηση.II. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΟΙΟΤΗΤΑΟ κανόνας έχει ως αντικείμενο τον καθορισμό των ποιοτήτων που πρέπει να παρουσιάζουν τα βερίκοκα μετά την προετοιμασία και τη συσκευασία.Α. Ελάχιστα χαρακτηριστικάΣε όλες τις κατηγορίες, λαμβανομένων υπόψη των ιδιαίτερων διατάξεων που προβλέπονται για κάθε κατηγορία και για τα όρια ανοχής, τα βερίκοκα πρέπει να είναι:- ακέραια,- υγιή, αποκλείονται τα προϊόντα που έχουν προσβληθεί από σήψη ή αλλοιώσεις που τα καθιστούν ακατάλληλα για την κατανάλωση,- καθαρά, πρακτικά απαλλαγμένα από ορατές ξένες ύλες,- πρακτικά απαλλαγμένα από ζωικά παράσιτα,- πρακτικά απαλλαγμένα από προσβολές παρασίτων,- χωρίς ασυνήθη εξωτερική υγρασία,- χωρίς ξένη οσμή ή/και γεύση.Τα βερίκοκα πρέπει να έχουν συλλεγεί επιμελώς.Πρέπει να έχουν αναπτυχθεί επαρκώς και να παρουσιάζουν ικανοποιητικό βαθμό ωριμότητας.Η ανάπτυξη και η κατάστασή τους να είναι τέτοια ώστε να επιτρέπει στα βερίκοκα:- να αντέχουν τη μεταφορά και τη μεταχείριση και- να φθάνουν σε ικανοποιητική κατάσταση στον τόπο προορισμού.Β. ΚατάταξηΤα βερίκοκα κατατάσσοται σε τρεις κατηγορίες που καθορίζονται κατωτέρω:i) Κατηγορία "Extra"Τα βερίκοκα που κατατάσσονται σε αυτή την κατηγορία πρέπει να είναι ανωτέρας ποιότητας. Πρέπει να παρουσιάζουν το σχήμα, την ανάπτυξη και το χρωματισμό που είναι χαρακτηριστικά της ποικιλίας, λαμβανομένης υπόψη της περιοχής παραγωγής.Δεν πρέπει να παρουσιάζουν ελαττώματα με εξαίρεση πολύ ελαφρές αλλοιώσεις του φλοιού, με τον όρο ότι δεν βλάπτουν τη γενική εξωτερική εμφάνιση του προϊόντος, την ποιότητά του, τη διατήρησή του και την παρουσίασή του στη συσκευασίαii) Κατηγορία ΙΤα βερίκοκα που κατατάσσονται σε αυτή την κατηγορία πρέπει να είναι καλής ποιότητας. Πρέπει να παρουσιάζουν τα τυπικά χαρακτηριστικά της ποικιλίας, λαμβανομένης υπόψη της περιοχής παραγωγής. Η σάρκα δεν πρέπει να έχει υποστεί οποιαδήποτε φθορά.Τα βερίκοκα μπορούν, εντούτοις, να έχουν τα ακόλουθα ελαττώματα υπό την προϋπόθεση ότι αυτά δεν βλάπτουν τη γενική εξωτερική εμφάνιση του προϊόντος, την ποιότητά του, τη διατήρησή του και την παρουσίασή του στη συσκευασία:- ελαφρό ελάττωμα σχήματος ή ανάπτυξης,- ελαφρό ελάττωμα χρωματισμού,- ελαφρό ελάττωμα λόγω τριβής,- ελαφρό ηλιακό έγκαυμα,- ελαφρά ελαττώματα της επιδερμίδας με όριο 1 cm κατά μήκος για τα ελαττώματα με επίμηκες σχήμα και 0,5 cm2 συνολικής επιφάνειας για τα άλλα ελαττώματα.iii) Κατηγορία ΙΙΗ κατηγορία αυτή περιλαμβάνει τα βερίκοκα που δεν μπορούν να ταξινομηθούν στις ανώτερες κατηγορίες αλλά ανταποκρίνονται στα ελάχιστα χαρακτηριστικά που καθορίζονται ανωτέρω.Ο φλοιός τους μπορεί να παρουσιάζει ελαττώματα υπό τον όρο ότι διατηρούν τα ουσιώδη χαρακτηριστικά της ποιότητας, διατηρησιμότητας και παρουσίασης, εντός των παρακάτω ορίων:- 2 cm μήκους για τα ελαττώματα με επίμηκες σχήμα,- 1 cm2 συνολικής επιφάνειας για όλα τα άλλα ελαττώματα.III. ΔΙΑΤΑΞΕΙΣ ΣΧΕΤΙΚΑ ΜΕ ΤΟ ΜΕΓΕΘΟΣΤο μέγεθος καθορίζεται από τη μέγιστη διάμετρο της ισημερινής τομής. Η ταξινόμηση κατά μέγεθος είναι υποχρεωτική για τις κατηγορίες "Extra" και Ι.>ΘΕΣΗ ΠΙΝΑΚΑ>IV. ΔΙΑΤΑΞΕΙΣ ΣΧΕΤΙΚΑ ΜΕ ΤΑ ΟΡΙΑ ΑΝΟΧΗΣΓια τα προϊόντα που δεν πληρούν τις προδιαγραφές της αναφερόμενης κατηγορίας, σε κάθε κιβώτιο γίνονται δεκτά όρια ανοχής όσον αφορά την ποιότητα και το μέγεθος.Α. Όρια ανοχής όσον αφορά την ποιότηταi) Κατηγορία "Extra"5 % κατ' αριθμό ή κατά βάρος βερίκοκων που δεν αντιστοιχούν στα χαρακτηριστικά της κατηγορίας, αλλά είναι σύμφωνα με εκείνα της κατηγορίας Ι ή εμπίπτουν, κατ' εξαίρεση, στα όρια ανοχής αυτής της κατηγορίας.ii) Κατηγορία Ι10 % κατ' αριθμό ή κατά βάρος βερίκοκων που δεν αντιστοιχούν στα χαρακτηριστικά της κατηγορίας, αλλά είναι σύμφωνα με εκείνα της κατηγορίας ΙΙ ή εμπίπτουν κατ' εξαίρεση στα όρια ανοχής αυτής της κατηγορίας.iii) Κατηγορία ΙΙ10 % κατ' αριθμό ή κατά βάρος βερίκοκων που δεν αντιστοιχούν στα χαρακτηριστικά της κατηγορίας ούτε στα ελάχιστα χαρακτηριστικά με εξαίρεση, ωστόσο, τα φρούτα που παρουσιάζουν σήψη, έντονες κακώσεις ή οποιαδήποτε άλλη αλλοίωση που τα καθιστούν ακατάλληλα για την κατανάλωση.Β. Όρια ανοχής όσον αφορά το μέγεθοςΓια όλες τις κατηγορίες 10 % κατ' αριθμό ή κατά βάρος βερίκοκων που αποκλίνουν από το ελάχιστο μέγεθος ή από το μέγεθος που αναφέρεται στο κιβώτιο με όριο 3 mm περισσότερο ή λιγότερο.V. ΔΙΑΤΑΞΕΙΣ ΣΧΕΤΙΚΑ ΜΕ ΤΗΝ ΠΑΡΟΥΣΙΑΣΗΑ. ΟμοιογένειαΤο περιεχόμενο κάθε κιβωτίου πρέπει να είναι ομοιογενές και να περιέχει μόνο βερίκοκα της ίδιας καταγωγής, ποικιλίας, ποιότητας και μεγέθους (στο μέτρο που, όσον αφορά αυτό το τελευταίο κριτήριο, πραγματοποιείται ταξινόμηση κατά μέγεθος) και για την κατηγορία "Extra", ενιαίου χρωματισμού.Το εμφανές μέρος του περιεχόμενου του κιβωτίου πρέπει να είναι αντιπροσωπευτικό του συνόλου.Β. ΣυσκευασίαΤα βερίκοκα πρέπει να είναι συσκευασμένα κατά τρόπο ώστε να εξασφαλίζεται η κατάλληλη προστασία του προϊόντος.Τα υλικά που χρησιμοποιούνται στο εσωτερικό του κιβωτίου πρέπει να είναι καινούρια, καθαρά και από ουσίες που δεν μπορούν να προκαλέσουν εξωτερικές ή εσωτερικές αλλοιώσεις στα προϊόντα. Η χρησιμοποίηση υλικών και ιδίως χαρτιών ή σημάτων που περιέχουν εμπορικές ενδείξεις επιτρέπεται αρκεί η εκτύπωση ή η επικόλληση να πραγματοποιείται με μη τοξική μελάνη ή κόλλα.Τα κιβώτια πρέπει να είναι απαλλαγμένα από κάθε ξένο σώμα.Γ. ΠαρουσίασηΤα βερίκοκα μπορούν να παρουσιάζονται με έναν από τους ακόλουθους τρόπους:- σε μικρές συσκευασίες,- τοποθετημένα σε ένα ή περισσότερα στρώματα χωρισμένα μεταξύ τους,- χύμα σε συσκευασίες εκτός για την κατηγορία "Extra".VI. ΔΙΑΤΑΞΕΙΣ ΣΧΕΤΙΚΑ ΜΕ ΤΗ ΣΗΜΑΝΣΗΚάθε κιβώτιο πρέπει να φέρει, με χαρακτήρες συγκεντρωμένους, στην ίδια πλευρά, ευανάγνωστους, ανεξίτηλους και ορατούς από το εξωτερικό, τις ακόλουθες ενδείξεις:Α. Στοιχεία ταυτότηταςΣυσκευαστής ή/και αποστολέας: Ονοματεπώνυμο και διεύθυνση ή συμβολική αναγνώριση παρεχόμενη ή αναγνωρισμένη από επίσημη υπηρεσία. Ωστόσο, όταν χρησιμοποιείται κωδικός (συμβολική αναγνώριση), η ένδειξη "συσκευαστής ή/και αποστολέας (ή ισοδύναμη συντομογραφία)" πρέπει να αναγράφεται δίπλα στον εν λόγω κωδικό (συμβολική αναγνώριση).Β. Είδος του προϊόντος- "Βερίκοκα" εάν το περιεχόμενο δεν είναι ορατό απ' έξω.- Ονομασία της ποικιλίας για τις κατηγορίες "Extra" και Ι.Γ. Καταγωγή του προϊόντος- Χώρα καταγωγής και, ενδεχομένως, ζώνη παραγωγής ή εθνική περιφερειακή ή τοπική ονομασία.Δ. Εμπορικά χαρακτηριστικά- Κατηγορία.- Μέγεθος (σε περίπτωση ταξινόμησης κατά μέγεθος) εκφραζόμενο σε ελάχιστη και μέγιστη διάμετρο.Ε. Επίσημο σήμα ελέγχου (προαιρετικό)